text: যে কারণে বাবরের জন্য অঝোরে কাঁদছেন এক মহিলা! | মোড়ল নিউজ
  বুধবার, ১৭ই অক্টোবর, ২০১৮ ইং। ২রা কার্তিক, ১৪২৫ বঙ্গাব্দ। বিকাল ৪:১৭
  মোড়ল নিউজ২৪.কম । ১০ অক্টোবর, ২০১৮ ১১:০৯
  ২০০৪ সালের ২১ আগস্ট, বাংলাদেশের ইতিহাসে একটি ভয়ালতম দিন ছিল এটি। এই দিনে জন সমাবেশে বর্তমান প্রধানমন্ত্রী শেখ হাসিনা একটুর জন্য জঙ্গিদের হামলা থেকে প্রানে বাঁচেন। কিন্তু নিহত হয় একাধিক নেতাকর্মীরা।
  সেই বহুল আলোচিত ২১ আগস্ট গ্রেনেড হামলা ও হত্যা মামলার রায় ঘোষণা করা হয়েছে আজ। রাজধানীর নাজিমুদ্দিন রোডে পুরনো ঢাকা কেন্দ্রীয় কারাগারের সামনে স্থাপিত ঢাকার ১ নম্বর দ্রুত বিচার ট্রাইব্যুনালের বিচারক শাহেদ নূর উদ্দিন আজ বুধবার এ রায় ঘোষণা করেন।
  রায় শোনার পরেই জেল গেটের পাশে রাস্তায় দাঁড়িয়ে বাবরের জন্য অঝোরে কাঁদছেন চল্লিশোর্ধো এক মহিলা। কান্নার কারণ জানতে চাইলে তিনি বলেন, সাবেক স্বরাষ্ট্র প্রতিমন্ত্রী লুৎফর রহমান বাবর তার ফুপাত ভাই।
  বুধবার দুপুরে পুরান ঢাকার জেলগেটের পাশে এ দৃশ্য চোখে পড়ে। মহিলার কান্না দেখে অাশপাশের মানুষ জড়ো হয়ে যায়। পরিচয় জানতে চাইলে প্রথমে তা দিতে অপারগতা জানালেও এক পর্যায় তিনি জানান, তার নাম কখন অামিন তালুকদার, বাবা- অাব্দুল রাজ্জাক, নেত্রকোনা জেলার মদন থানার চানগাঁও গ্রামে। তিনি বাবরের এলাকাবাসী।
  বাবরের সাথে তার পারিবারিক কোন সম্পর্ক অাছে কিনা বারবার জিঙ্গেস করা হলেও অস্বীকার যান তিনি। একপর্যায়ে তিনি বলেন, বাবর তার ফুপাত ভাই। তাই ভাইয়ের জন্য খুব খারাপ লাগছে। তাই অাজ এ মামলার রায় হবে শুনে নেত্রকোনা থেকে এখানে একাই এসেছেন।